《送泳宰安溪 其一》
宋代·林希逸

好为君王去字人，乃翁知汝耐清贫。求民疾痛当如子，有道弦歌是悦亲。

月解前期须趣办，日生公事怕因循。扫除诗癖祗勤政，最急无如赋役均。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。